किसी भी कीमत पर खुद को बचाउंगा : सालेह  
यमन के राष्ट्रपति अली अब्दुल्लाह सालेह ने संकल्प व्यक्त किया है कि वह प्रदर्शनकारियों के खिलाफ सभी संभव तरीके से अपनी रक्षा करेंगे।
यमन के राष्ट्रपति अली अब्दुल्लाह सालेह ने संकल्प व्यक्त किया है कि वह प्रदर्शनकारियों के खिलाफ सभी संभव तरीके से अपनी रक्षा करेंगे और उन्होंने विद्रोहियों के साथ मिल गए सेना के अधिकारियों से लौटने का अनुरोध किया। प्रदर्शनकारी उन्हें सत्ता से हटाना चाहते हैं।  सालेह ने सेना और पुलिस अधिकारियों से एक बैठक में कहा, हम सभी संभव तरीके से यमन में सुरक्षा, स्वतंत्रता और स्थिरता को बनाए रखने के लिए दृढ़ प्रतिज्ञ हैं। उन्होंने विद्रोहियों से मिल जाने वाले सैन्य अधिकारियों और सैनिकों से लौटने का अनुरोध किया और उनके कदम को मूखर्तापूर्ण करार दिया।  सालेह ने अपने संसदीय विरोधियों के खिलाफ भी हमला बोला और उनके तीन दशक के शासन का विरोध कर रहे सांसदों के साथ बातचीत को खारिज कर दिया।